Odense Adresse-Contoirs Efterretninger, 1827-09-24
Græsketyrkiske Anliggender. Snart er Timen udrunden, da det maa komme til et Udslag i denne for Menneskeheden saa vigtige Sag. J den Note, hvormed vedkommende Ministre ledsagede Traktaten, tilbydes Porten Magternes Mægling, og opfordres den til at ophøre med alle Fiendtligheder imod Grækerne, samt give en bestemt Erklæring inden 15 Dage, da, i Tilfælde af aldeles Taushed eller et undvigende Svar, enhver Underhandling skal ansees for afbrudt og der skal skrides til de Forholdsregler, som Londonner=Traktaten af 6 Juli forskriver. Aarsagen til denne forkortede Frist vil Man finde i den egyptiske Flaades Afseiling tvertimod den brittiske Konsuls Fraraadelse, hvorved Forviklingen bliver saa meget større. Den 31 Juli forlod den Alexandrien og bestod af 89 Skibe med 5 til 6000 Md. Tropper ombord, og vil med de ved Navarino alt liggende Skibe voxe til 120 Seilere. Men uagtet den nok vil indtræffe til Morea, førend Magternes Mellemkomst træder i Kraft, skal der alt være truffet Forholdsregler til at sikre Napoli di Romania og de øvrige faste Pladser, som endnu ere besatte af Grækerne, imod ethvert Angreb fra Tyrkernes Side. Breve fra Donau bemærke blot, at politiske Sager undertiden, tage en ganske egen og uvent et Retning og fremkalde Begivenheder, hvorpaa Jagttagerens Øie slet ikke var henvendt. Med Traktatens Overlevering skal det være tilgaaet saaledes: ledsaget af sin første Tolk modtog Reis-Effendi Gesandternes Tolke i det saakaldte Taleværelse, og spurgte dem strax om deres Ærinde. Paa Svaret, at de havde befaling at overlevere Hs. Excellenz skriftlige Meddelelser fra deres Chefer, gjentog Reis-Effendi, at han ikke kunde modtage samme, førend han var underrettet om Jndholdet. Tolkene erklærede nu, at det var dem selv ubekjendt, men bade om Tilladelse at røgte deres Ærinde, hvorpaa de lagde de forseglede Depescher paa en Sofa og forføiede sig bort, uden at oppebie Reis-Effen dis Svar. Nogle formode, at Porten slet ikke giver noget Svar, hvilket da i saa Fald efter Ovenanførte vil være Svar nok. Jkke heller skal Reis-Effendi endnu til den 24 August have vovet at forelægge Storherren hiint Ultimatum. Daglig ilede Kourerer fra Konstantinopel igjennem Bucharest, og som der meldes fra Wien, skulle 5 ungarske Regimenter støde til det østerrigske Observationskorps paa den tyrkiske Grændse, ifald det kommer til et virkeligt Brud imellem Rusland og Porten. Som ethvert Lysglimt i Mørket er kjærkomment, er en Artikel i Monitøren af Vigtighed, især for den bestemte Tone, hvori her engang tales om Østens Anliggende. I dette Øieblik - hedder det - maae de allierede Flaader have indtaget deres Stilling i Archipelagus. Diplomaternes Rolle synes udspilt, skulde Krigernes begynde, vil den blive af kortere Varighed; men Vi tvivle meget herom. J og for sig selv er det ikke umuligt, at der vil følge et hovmodigt Svar men mere end engang have Muselmændene indledet en Fyldestgiørelse med Storpralerier. Man behøver blot af den nyeste Tids Historie at mindes Konferentserne i Akiermann. Ustridigt er det blot den europæiske Politiks Karakteer, som indgyder Divanet Mod; Monarkernes Maadehold forleder det til at trodse deres Magt. Men betænker det da ikke, at hiin reenekristelige Karakteer ikke lader sig foreene med Kristnes Udryddelse, at hiint Maadehold netop maa forøge Utilfredsheden, og at ingen Kraft er mere at befrygte, end den Man længst har lagt Baand paa? Det vil vel komme til Eftertanke. Allerede tilhører Afrika det kun af Navn, hvorlet kan ikke Paschaen af Egypten fristes til at erklære sin Uafhængighed. Hvorlænge vil da Syrien holde sig? Hvilke europæiske Besiddelser, naar Rumelien undtages, kan det betragte for sine? Jgaar meldte Man Os, at Albanien er under Vaaben, imorgen er maaskee opstaaet en ny Ali Pascha i Thessalien. Medens saaledes alle dets Undersaatteres Troskab vakler og en Støtte efter den anden falder, medens tree mægtige Flaader sætte en Dæmning for alle Forstærkninger, og en frygtelig Hær staaer opstilt ved Pruth, hvilken Raadgiver torde da være saa trolløs eller uklog, at tilraade en Forvavenhed, hvorved det selv i Ulykken blev latterligt? Morea og Archipelagus ere uigjenbringelig tabte for Divanet. Alt leder til den Nødvendighed, at maatte skikke sig i Tiderne, og udsætte et dybere Fald, hvilket de tree Magters Mellemkomst søger at for rebygge a.